汝墳秋同仙州王長史翰聞百舌鳥
作者：祖詠
朝代：唐

paragraphs: 秋天聞好鳥，驚起出簾帷。
却念殊方月，能鳴已後時。
遷喬誠可早，出谷此何遲。
顧影慙無對，懷羣空所思。
淒涼歲欲晚，蕭索燕將辭。
留聽未終曲，彌令心獨悲。
高飛憑力致，巧囀任天姿。
返覆知而靜，間關斷若遺。
花繁上林路，霜落汝川湄。
且長凌風翮，乘春自有期。